CELEX: 32019R0648
Language: lt
Date: 2019-04-15 00:00:00
Title: 2019 m. balandžio 15 d. Komisijos įgyvendinimo reglamentas (ES) 2019/648, kuriuo panaikinamas Įgyvendinimo reglamentas (ES) Nr. 113/2014 dėl tam tikrų prekių klasifikavimo Kombinuotojoje nomenklatūroje

25.4.2019   
               
               
                  LT
               
               
                  Europos Sąjungos oficialusis leidinys
               
               
                  L 110/16
               
            
         KOMISIJOS ĮGYVENDINIMO REGLAMENTAS (ES) 2019/648
         2019 m. balandžio 15 d.
         kuriuo panaikinamas Įgyvendinimo reglamentas (ES) Nr. 113/2014 dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     Įgyvendinimo reglamentu (ES) Nr. 113/2014 (2) Komisija nustatė, kad vaizdų sekai fiksuoti skirtas aparatas (vadinamoji didelės spartos kamera), kuriame yra neliekamoji vidinė atmintis, kurioje galima laikinai išsaugoti tuos vaizdus, klasifikuotinas kaip kitos televizijos kameros, priskiriant KN kodą 8525 80 19;
                  
               
                     (2)
                  
                  
                     Teisingumo Teismas savo sprendime byloje C-372/17 (3) konstatavo, kad Įgyvendinimo reglamentas (ES) Nr. 113/2014 negalioja;
                  
               
                     (3)
                  
                  
                     nuostatos, kurias Teisingumo Teismas pripažino negaliojančiomis, dėl teisinio tikrumo turėtų būti oficialiai pašalintos iš Sąjungos teisinės sistemos;
                  
               
                     (4)
                  
                  
                     todėl Įgyvendinimo reglamentas (ES) Nr. 113/2014 turėtų būti panaikintas;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) Nr. 113/2014 panaikinamas.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 15 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  2014 m. vasario 4 d. Komisijos įgyvendinimo reglamentas (ES) Nr. 113/2014 dėl tam tikrų prekių klasifikavimo Kombinuotojoje nomenklatūroje (OL L 38, 2014 2 7, p. 20).
         
            (3)  2018 m. rugsėjo 13 d. Teisingumo Teismo sprendimas Vision Research Europe, C-372/17, EU:C:2018:708.